《晨起》
宋代·释道潜

窗扉晓辟对平湖，爽气侵寻冷入肤。林迥霜黄垂橘柚，渚清沙碧老菰蒲。

忘机鸥鹭元相狎，得食猿猱不用呼。游目骋怀心正逸，更凭高处立须臾。

作者简介：释道潜，本名昙潜，号参寥子，赐号妙总大师。俗姓王，钱塘（今浙江杭州）人（《续骫骳说》）。一说姓何，于潜（今浙江临安西南）人（《咸淳临安志》卷七○）。幼即出家为僧，能文章，尤喜为诗。与苏轼、秦观友善，常有倡和。哲宗绍圣间，苏轼贬海南，道潜亦因诗获罪，责令还俗。徽宗建中靖国元年（一一○一），曾肇为之辩解，复为僧。崇宁末归老江湖。其徒法颖编有《参寥子诗集》十二卷，行于世。